# data[].attributes.headline
Η ψηφιακή αφήγηση στην εκπαίδευση

# data[].attributes.subject
Η ψηφιακή αφήγηση στην εκπαίδευση

# data[].attributes.body
Το παρόν συννεφόλεξο δημιουργήθηκε με τη χρήση της εφαρμογής wordart και έχει ως θέμα την ψηφιακή αφήγηση στην εκπαίδευση. Στη λέξη ψηφιακή αφήγηση  έχει προστεθεί ένας  υπερ-σύνδεσμος. Πατώντας πάνω στη λέξη μεταβαίνουμε στη σελίδα της Wikipedia,όπου παρατίθενται πληροφορίες για τον όρο ψηφιακή αφήγηση.

Πηγές:

Μεϊμάρης (2013). Εκπαιδεύοντας στην Ψηφιακή Αφήγηση: Δουλεύοντας με ομάδες στην ελληνική πραγματικότητα. Διεθνές Συνέδριο για την Ανοικτή & εξ Αποστάσεως Εκπαίδευση, 7, .

Μελιάδου, Νάκου, Γκούσκος, & Μεϊμάρης (2011). Ψηφιακή Αφήγηση, Μάθηση και        Εκπαίδευση. Διεθνές Συνέδριο για τηνΑνοικτή & εξ Αποστάσεως Εκπαίδευση, 6, .

Ψηφιακή αφήγηση - Βικιπαίδεια (wikipedia.org)

# data[].attributes.attachment_link.title
Ψηφιακή αφήγηση στην εκπαίδευση

# data[].attributes.attachment_link.description
Ψηφιακή αφήγηση στην εκπαίδευση word cloud art created by Geofradelou

# data[].attributes.attachment_caption
Ποιητικός αγώνας

# data[].attributes.headline
 Ποιητικός αγώνας

# data[].attributes.subject
 Ποιητικός αγώνας

# data[].attributes.body
Tο παρόν κόμικ απεικονίζει ένα επεισόδιο από τους Βατράχους του Αριστοφάνη.

Για τη δημιουργία του χρησιμοποιήθηκε η εφαρμογή pixton.

Αθήνα  405 π.Χ η ποίηση βρίσκεται σε κίνδυνο! Όλοι  μεγάλοι τραγικοί  ποιητές έχουν πεθάνει. Ο θεός Διόνυσος  αναλαμβάνει δράση. Κατεβαίνει στον Κάτω Κόσμο  με τον δούλο του Ξανθία για να φέρει πίσω τον καλύτερο ποιητή.  Εκεί επικρατεί  αναταραχή ανάμεσα στον Ευριπίδη και τον Αισχύλο για το θρόνο της τραγωδίας. Ο Ευριπίδης διεκδικεί το θρόνο από τον  Αισχύλο. Ο Πλούτων βρίσκει τη λύση και τους καλεί σε ποιητικό διαγωνισμό με διαιτητή τον Διόνυσο. Ο μεγαλύτερος αγώνας λόγου  της αρχαιότητας ξεκινά…. Ποιος θα είναι νικητής;

Πηγές:

Βάτραχοι (κωμωδία) (hellenicaworld.com)

“Βάτραχοι” – Κωμωδία του Αριστοφάνη (Μετάφραση) - Ανοικτή Βιβλιοθήκη (openbook.gr)

Βάτραχοι (κωμωδία) - Βικιπαίδεια (wikipedia.org)

# data[].attributes.body
Θέμα: Albert Camus: τα 5 δημοφιλέστερα βιβλία.

Αιτιολόγηση: Επιλέχθηκε το συγκεκριμένο θέμα, καθώς παρουσιάζει τα δημοφιλέστερα βιβλία ενός σπουδαίου συγγραφέα του 20ου αιώνα. Η επιλογή των βιβλίων έγινε μέσα από τη λίστα της ιστοσελίδας Goodreads.

Η απεικόνιση γίνεται με χρονολογική σειρά. Αναλυτικότερα ο τρόπος απεικόνισης είναι η χρονογραμμή (timeline) με οριζόντιο άξονα. Για το συγκεκριμένο θέμα , όπου ακολουθείται μια χρονολογική εξέλιξη η οριζόντια γραμμή είναι η πιο κατάλληλη.  Παρουσιάζονται οι πληροφορίες σε διαδοχική  μορφή, επιτρέποντας στον αναγνώστη  να κατανοήσει την εξέλιξη του χρόνου. Είναι ένας σωστός τρόπος παρουσίασης πληροφοριών με απλοποιημένη  και οπτικά ελκυστική μορφή. Έτσι ο αναγνώστης διευκολύνεται στο να κατανοήσει τις  βασικές πληροφορίες που του δίνονται για τα βιβλία. Επιπλέον, αυτή η διάταξη επιτρέπει  στον αναγνώστη να ακολουθεί τη χρονογραμμή από αριστερά προς τα δεξιά, αντικατοπτρίζοντας τη φυσική ροή του χρόνου.

Οπτικοί κανόνες :Για τη δημιουργία του infographic  εφαρμόστηκαν κάποιοι βασικοί οπτικοί κανόνες.

Χρώμα: Η παλέτα των χρωμάτων είναι λιτή και έχει ως αποτέλεσμα την εύκολη ανάγνωση, αλλά και την ξεκάθαρη απεικόνιση των πληροφοριών. Το φόντο που επέλεξα είναι λευκό και η χρονογραμμή μαύρη .Ο τίτλος αποδίδεται με έντονο κόκκινο  χρώμα δημιουργώντας ένταση και στοχεύοντας στην εστίαση του αναγνώστη. Οι πρόσθετες πληροφορίες  παρουσιάζονται  με μαύρο χρώμα και οι χρονολογίες με  έντονο λευκό σε  μαύρο πλαίσιο για να δημιουργηθεί  αντίθεση.

Γραμματοσειρά: Έγινε κοινή επιλογή γραμματοσειράς ευανάγνωστη και κατάλληλη για όλα τα κείμενα .

Γραφικά στοιχεία: Οι εικόνες που επέλεξα είναι τα εξώφυλλα των βιβλίων, τα οποία λειτουργούν ως οπτικές ενδείξεις και βοηθούν στην κατανόηση του θέματος. Τα εξώφυλλα επιλέχτηκαν με βάση τη συνοχή, είναι πανομοιότυπα , καθώς προέρχονται από τον ίδιο εκδοτικό οίκο. Αυτό έχει ως αποτέλεσμα τη δημιουργία αρμονικής απεικόνισης.

Κείμενα και αριθμοί: Έχουν επιλεγεί σύντομα κείμενα με συνοπτικές πληροφορίες για κάθε βιβλίο.

Πηγές άντλησης πληροφοριών:

Albert Camus — Wikipédia (wikipedia.org)

Albert Camus : biographie du prix Nobel, auteur de L'Étranger (linternaute.fr)

Albert Camus Reading List – The Best 5 Books to Read | Philosophy Break

Albert Camus | Biography, Books, Philosophy, Death, & Facts | Britannica

Albert Camus Books (goodreads.com)

Βιβλιοπωλείο Πολιτεία (politeianet.gr)

PHILOSOPHY - Albert Camus - YouTube

# data[].attributes.attachment_link.readable_text
1947

1942

1956

1942

1951

+

Ο Ξένος "Ο Ξένος" είναι ένα από τα σημαντικότερα έργα του Camu, ενδεικτικό των απόψεών του για το παράλογο. Όπως δε λέει ο Σαρτρ, το βιβλίο γράφτηκε για το παράλογο και ενάντια σ' αυτό. Ο πρωταγωνιστής του βιβλίου, ο Μερσώ, αρνείται τη συμβατικότητα της καθημερινής ζωής και αδιαφορεί για τις συναισθηματικές και ηθικές αξίες της κοινωνίας μέσα στην οποία ζει. Κατηγορείται όχι τόσο για το έγκλημα που έχει διαπράξει όσο για το ότι είναι τόσο διαφορετικός από τους ομοίους του, "ξένος" ανάμεσά τους.

+

Η πανούκλα Ο πόλεμος -αυτή η "μαύρη πανούκλα"- ξεσπά στην Ευρώπη. Η Γαλλία σπαράζει στις όχθες του Σομ και του Λουάρ, εκατομμύρια οι αιχμάλωτοι στα κρεματόρια. Ο πόλεμος κάνει πιο έντονο τον χωρισμό, την απουσία, την αρρώστια, την ανασφάλεια. Μήπως, όμως δεν είμαστε πάντα υπό απειλήν αποκομμένοι, εξόριστοι, σαρακοφαγωμένοι όπως το φρούτο από το σκουλήκι; Η "Πανούκλα", το δεύτερο μετά τον "Ξένο" μεγάλο μυθιστόρημα του Καμύ, καταγράφει τη συμπεριφορά των ανθρώπων σ' έναν κόσμο που μοιάζει χωρίς σκοπό και μέλλον, σ' έναν κόσμο πνιγηρής επανάληψης και μονοτονίας. Κι αυτό που χαρακτηρίζει τους ανθρώπους δεν είναι η αυτοκρατορία της σάρκας τους, αλλά οι σιωπές, οι κρυφές πληγές τους, οι σκιές που ρίχνουν στις προκλήσεις της ζωής.

+

Η πτώση Ο Ζαν-Μπατίστ Κλαμάνς είναι ένας "ήρωας της εποχής μας": η εξυπνάδα του να στέκεται πάντα στη "σωστή" πλευρά της ζωής τον κάνει έναν άντρα ικανοποιημένο από τον εαυτό του, έναν άνθρωπο που χρησιμοποιεί την υποκρισία για να αρέσει στους άλλους. Μέχρι που μια νύχτα ακούει μια άγνωστή του γυναίκα να πέφτει στα νερά ενός ποταμού. Αυτός ο τόσο καλός, ο τόσο ελεήμων, ο τόσο συμφιλιωμένος με την "σωστή", ανθρώπινη συμπεριφορά, δεν θα τη βοηθήσει και τότε όλα γύρω του θα καταρρεύσουν.Μετά τον "Ξένο" και την "Πανούκλα", ο Καμύ με την "Πτώση" ολοκληρώνει την αριστουργηματική του τριλογία που τον έκανε διάσημο σ' όλο τον κόσμο χαρίζοντάς του και ένα από τα πιο δίκαια βραβεία Νόμπελ στην ιστορία του θεσμού.

+

Ο Μύθος του Σίσυφου Η έννοια του παραλόγου και η σχέση ανάμεσα στο παράλογο και την αυτοκτονία αποτελούν τα θέματα αυτού του δοκιμίου. Από τη στιγμή που ο άνθρωπος παραδέχεται τη διάσταση ανάμεσα στη λογική επιθυμία του για κατανόηση και ευτυχία και στη σιωπή του κόσμου, μπορεί άραγε να κρίνει αν η ζωή αξίζει τον κόπο να την ζει κανείς; Τούτο είναι θεμελιώδες ερώτημα της φιλοσοφίας.Αν όμως το παράλογο μου φαίνεται πρόδηλο, οφείλω να το διατηρήσω με μια διαυγή προσπάθεια και να δεχτώ να ζήσω βιώνοντάς το. Η εξέγερσή μου, η ελευθερία, το πάθος μου, θα είναι οι συνέπειές του. Ο άνθρωπος, σίγουρος ότι θα πεθάνει ολοκληρωτικά, αρνούμενος όμως το θάνατο, λυτρωμένος από την υπερφυσική ελπίδα που του έδενε τα χέρια, θα μπορέσει να γνωρίσει το πάθος της ζωής σ' έναν κόσμο δοσμένο στην αδιαφορία του και στη φθαρτή ομορφιά του. Όμως η δημιουργία είναι για εκείνον η καλύτερη ευκαιρία για να διατηρεί τη συνείδησή του άγρυπνη μπροστά στις λαμπερές και αλόγιστες εικόνες του κόσμου. Ο αγώνας του Σισύφου που περιφρονεί τους θεούς, αγαπά τη ζωή και μισεί το θάνατο γίνεται το σύμβολο της ανθρώπινης μοίρας.

+

Ο επαναστατημένος άνθρωπος "Επαναστατώ, άρα υπάρχουμε" επιβεβαιώνει ο Αλμπέρ Καμύ. Η εξέγερση είναι ο μόνος τρόπος για να ξεπεράσουμε το παράλογο. Αλλά το αληθινό θέμα του "Επαναστατημένου ανθρώπου" είναι τα ερωτήματα που θέτει το διεισδυτικό πνεύμα του Καμύ: Πώς ο άνθρωπος, στο όνομα της εξέγερσης, συμβιβάστηκε με το έγκλημα; Πώς η εξέγερση κατέληξε στα αυταρχικά κράτη του 20ού αιώνα που αντιγράφουν τα στρατόπεδα συγκέντρωσης; Πώς η ανθρώπινη περηφάνια αλλαξοδρόμησε;Ο "Επαναστατημένος άνθρωπος" είχε ευθύς εξαρχής τεράστιο αντίκτυπο, προκάλεσε όμως και πολλές αντιδράσεις από διάφορες πλευρές: κομμουνιστές, σουρεαλιστές, υπαρξιστές, χριστιανούς... Οι σύγχρονοι του Καμύ δεν ήταν αρκετά ώριμοι για να παραδεχτούν αλήθειες που επιβλήθηκαν τα κατοπινά χρόνια, καθιστώντας τον "Επαναστατημένο άνθρωπο" έργο επίκαιρο όσο ποτέ άλλοτε."...Το επαναστατικό πνεύμα στην Ευρώπη μπορεί επίσης, για πρώτη και τελευταία φορά, να στοχαστεί πάνω στις αρχές του, ν' αναρωτηθεί ποια παρέκκλιση το οδηγεί στον χαμό της τρομοκρατίας και του πολέμου, και να ξαναβρεί, μαζί με τις αιτίες της εξέγερσής του, την πίστη του σε τούτες τις αρχές"

Albert Camus: τα 5 δημοφλέστερα βιβλία

Βιογραφία Ο Albert Camus γεννήθηκε στις 7 Νοεμβρίου 1913 στο Μονταβί της Αλγερίας. Μέσα από όλες του τις ιδιότητες (λογοτέχνης, δημοσιογράφος, δραματουργός, σκηνοθέτης, δοκιμιογράφος και φιλόσοφος) εξέφραζε το ριζοσπαστικό έργο του, το ανθρωπιστικό του όραμα και τη δίψα του για δικαιοσύνη. Κατά τη διάρκεια του Δευτέρου Παγκοσμίου Πολέμου, ζώντας στην Γαλλία, συμμετείχε στην αντίσταση κατά της Γερμανικής Κατοχής. Το 1942 δημοσίευσε το πρώτο του μυθιστόρημα "Ο ξένος". Πρόκειται για μια έξοχη σπουδή στην αλλοτρίωση του ανθρώπου του 20ου αιώνα. Τον ίδιο χρόνο εκδόθηκε το φιλοσοφικό του δοκίμιο "Ο Μύθος του Σίσυφου", που αναλύει μία αντίληψη του παραλόγου. Στη συνέχεια κινήθηκε πιο κοντά στα ελευθεριακά ρεύματα της μεταπολεμικής περιόδου. Συγγραφέας θεατρικών έργων, μυθιστορημάτων, διηγημάτων, ταινιών, ποιημάτων και δοκιμίων, τιμήθηκε με το βραβείο Νόμπελ Λογοτεχνίας το 1957. Έτσι, έγινε ο νεώτερος συγγραφέας που είχε τιμηθεί μέχρι τότε με το βραβείο. Τρία χρόνια αργότερα, στις 4 Ιανουαρίου 1960, βρίσκει τον θάνατο σε αυτοκινητικό δυστύχημα.

Ο Ξένος είναι το πρώτο δημοσιευμένο μυθιστόρημα του Albert Camus, που εκδόθηκε το 1942.

Ο Μύθος του Σίσυφου είναι ένα δοκίμιο του 1942, όπου ο Camus εισάγει τη φιλοσοφία του για το παράλογο.

Η πανούκλα δημοσιεύτηκε το 1947 κα έλεβε το Βραβείο Κριτικών.

Ο επαναστατημένος άνθρωπος είναι ένα δοκίμιο, το οποίο επικεντρώνεται στο θετικό και στο παράλογο. Δημοσιεύθηκε το 1951.

Η πτώση είναι ένα σύντομο μυθιστόρημα, το οποίο εκδόθηκε στο Παρίσι το 1956.

# data[].attributes.attachment_link.description
1947 1942 1956 1942 1951 + Ο Ξένος "Ο Ξένος" είναι ένα από τα σημαντικότερα έργα του Camu, ενδεικτικό των απόψεών του για το παράλογο. Όπως δε λέει ο Σαρτρ, το βιβλίο γράφτηκε για το παράλογο και ενάντια σ' αυτό.